钦定古今图书集成/明伦汇编/氏族典/第281卷 > 《廖用贤尚友录》 > 汪武
## 钦定古今图书集成/明伦汇编/氏族典/第281卷 > 《廖用贤尚友录》 > 汪武

按《万姓统谱》：“武，婺源人。乾符中为镇将，屯弦高，战守
有功。杨行密录其绩，以为节度押衙，检校司空公。武
以私积市民地，置城池，战守数岁，迁为县，因以制置，
二十馀年，民无寇患。陶雅为刺史，暴增民赋，武不为
屈，邑人赖之。后为雅所害，赋遂以增。邑人至今祀武，
号‘汪司空之庙’。”